Միրյանա Տոմաշևիչ

Միրյանա Տոմաշևիչ (Мирјана Томашевић, ), սերբ նկարչուհի։  Գրաֆիկայի Բելգրադյան դպրոցի պրոֆեսոր Բոժիդար Ջմերկովիչի սան։

Կենսագրություն 
Միրյանա Տոմաշևիչը ծնվել է 1967 թվականին, Բելգրադում։ 1991 թվականին ավարտել է Բելգրադի Արվեստների համալսարանի կիրառական արվեստի ֆակուլտետի գրաֆիկայի բաժինը, 1994 թվականին՝ նույն ֆակուլտետի մագիստրատուրան։ Գրաֆիկա է դասավանդում Կիրառական արվեստի ֆակուլտետում։

Մասնակցել է անհատական և խմբակային տարբեր ցուցահանդեսների, բիենալեների և տրիենալեների։ 2017 թվականին Հայաստանում Սերբիայի Հանրապետության հյուպատոսության նախաձեռնությամբ և Հովհաննես Շարամբեյանի անվան ժողովրդական ստեղծագործության կենտրոնի աջակցությամբ Երևանում տեղի է ունեցել Տոմաշևիչի գրաֆիկական աշխատանքների ցուցահանդեսը։ Արժանացել է բազմաթիվ մրցանակների և պարգևների։ Միրյանա Տոմաշևիչի աշխատանքները գտնվում են տարբեր թանգարաններում և մասնավոր հավաքածուներում։

Պատկերասրահ

Ծանոթագրություններ

Արտաքին հղումներ 
 Սերբ նկարչուհի Միրյանա Տոմաշևիչի աշխատանքների ցուցահանդեսը Երևանում

Սերբ նկարչուհիներ